สวัสดีครับคุณ ผมขอรบกวนสอบถาม ผมมีอาการปวดตุบๆตรงบริเวณข้างในหัวคิ้วซ้ายและลามไปทำให้ปวดลูกตาด้วยครับ ตอนนี้เป็นมาประมาณ 3 วัน เริ่มปวดหนักขึ้นเรื่อยๆ อาการจะเริ่มเป็นตอนสายหลังจากตื่นนอนไปจนถึงก่อนนอน จะรู้สึกเจ็บเวลาเอามือกดตรงหัวคิ้วบริเวณเบ้าตา แต่ถ้ากดตรงเบ้าตาตรงหางตาไม่เจ็บครับ และเวลาไอจะรู้สึกมีแรงดันไปกดและเจ็บตรงนั้นด้วยครับหมายเหตุ..ก่อนจะเริ่มเป็นผมติดโควิดแล้วหายตอนสิ้นเดือน ม.ค. 65 หลังจากหายผมจะมีอาการพูดเหมือนเสียงขึ้นจมูกอยู่ตลอดเวลาแต่ไม่รู้สึกคัดจมูกหรือมีน้ำมูกครับ และก็ไม่ได้เอาคิ้วหรือตาไปกระทบอะไรก่อนเจ็บด้วยครับผมควรไปหาจมูกหรือเกี่ยวกับปวดหัวสมองครับ
สวัสดีค่ะ อาการปวดตุ๊บๆตรงข้างในหัวคิ้วด้านซ้ายลามไปที่เบ้าตาด้วยนั้น อาจจะเกิดจาก ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา มักเป็นมากช่วงเย็นๆ ถ้าได้พักจะดีขึ้น อาจจะเจ็บหรือปวดหากไปกดตรงบริเวณดังกล่าว สาเหตุอื่นๆเช่น ปวดไมเกรน มักปวดข้างเดียว มีคลื่นไส้ด้วยได้ หรือเป็นโรคไซนัสอักเสบ โดยอาจปวดตามใบหน้า ระหว่างคิ้ว โหนกแก้ม มีน้ำมูกเขียวข้นร่วมด้วยในเบื้องต้น อาจรับประทานยาแก้ปวดเพื่อบรรเทาอาการ และพักผ่อนให้เพียงพอ งดการใช้กล้ามเนื้อบริเวณที่มีอาการปวด ไม่เพ่งสายตานานๆสังเกตอาการ ถ้าพักเต็มที่แล้ว กินยาแก้ปวดแล้ว ยังปวดมากขึ้นเรื่อยๆ จนไม่สามารถทำงานได้ตามปกติ หรือปวดมากจนต้องตื่นขึ้นมากลางดึกร่วมด้วย มีการมองเห็นผิดปกติ มีไข้ มีน้ำมูกข้นเขียว ควรไปพบแพทย์เพื่อตรวจเพิ่มเติม